'खुले में थूकने की आदत से खुले में शौच की आदत की तरह निपटा जाए' : सांसदों ने कहा  
सार्वजनिक स्थानों पर थूकने की आदत पर राज्यसभा में चर्चा
थूकने की आदत भारत की छवि के लिए ठीक नहीं
इस बारे में जागरुकता अभियान शुरू किया जाए
नड्डा ने आगे कहा कि 'सार्वजनिक स्थानों पर स्वच्छता के लिये यह अच्छा विचार है। मैं इस बारे में बैठक करूंगा और देखूंगा कि क्या कर सकता हूं। थूकने की आदत से निपटने के लिये स्वास्थ्य मंत्रालय का अलग से कोई बजट नहीं है।' सांसद केटीएस तुलसी ने कहा कि 'ज़रूरत इसकी है कि थूकने की आदत को खुले में शौच जाने की आदत की तरह माना जाए। दुनिया में टीबी के सर्वाधिक मरीज भारत में पाए जाते हैं। हमारे यहां टीबी के मरीजों की संख्या चीन से भी ज़्यादा है।' बीजेडी के अनुभव मोहंती ने जानना चाहा कि क्या सरकार इससे सहमत है कि थूकने की आदत गुटखे के कारण बढ़ रही है। इस पर नड्डा ने कहा कि सरकार गुटखे का सेवन कम करने के लिये तमाम कदम उठा रही है।